stanford-oval/wikipedia huggingface dataset:
Alppihiihto talviolympialaisissa 2014 – naisten supersuurpujottelu
Tulokset

Lähde:
| Sijoitus | Lähtö- numero | Nimi | Maa | Aika | Ero |
| --- | --- | --- | --- | --- | --- |
| 001  | 18 | Anna Fenninger |  Itävalta | 1:25.52 | — |
| 002  | 22 | Maria Höfl-Riesch |  Saksa | 1:26.07 | +0.55 |
| 003  | 16 | Nicole Hosp |  Itävalta | 1:26.18 | +0.66 |
| 04 4 | 20 | Lara Gut |  Sveitsi | 1:26.25 | +0.73 |
| 05 5 | 19 | Tina Maze |  Slovenia | 1:26.28 | +0.76 |
| 06 6 | 30 | Fränzi Aufdenblatten |  Sveitsi | 1:26.79 | +1.27 |
| 07 7 | 9 | Fabienne Suter |  Sveitsi | 1:26.89 | +1.37 |
| 08 8 | 14 | Julia Mancuso |  Yhdysvallat | 1:27.04 | +1.52 |
| 09 9 | 15 | Viktoria Rebensburg |  Saksa | 1:27.08 | +1.56 |
| 10 | 10 | Nadia Fanchini |  Italia | 1:27.20 | +1.68 |
| 11 | 13 | Regina Sterz |  Itävalta | 1:27.52 | +2.00 |
| 11 | 12 | Verena Stuffer |  Italia | 1:27.52 | +2.00 |
| 13 | 23 | Ilka Štuhec |  Slovenia | 1:27.69 | +2.17 |
| 14 | 24 | Lotte Smiseth Sejersted |  Norja | 1:27.80 | +2.28 |
| 15 | 35 | Edit Miklós |  Unkari | 1:27.87 | +2.35 |
| 16 | 28 | Maruša Ferk |  Slovenia | 1:28.19 | +2.67 |
| 17 | 33 | Klára Křížová |  Tšekki | 1:28.30 | +2.78 |
| 18 | 2 | Leanne Smith |  Yhdysvallat | 1:28.38 | +2.86 |
| 19 | 27 | Ragnhild Mowinckel |  Norja | 1:28.53 | +3.01 |
| 20 | 31 | Marie-Pier Préfontaine |  Kanada | 1:28.67 | +3.15 |
| 21 | 39 | Sara Hector |  Ruotsi | 1:28.71 | +3.19 |
| 22 | 42 | Barbara Kantorová |  Slovakia | 1:28.91 | +3.39 |
| 23 | 34 | Chemmy Alcott |  Iso-Britannia | 1:29.14 | +3.62 |
| 24 | 32 | Jelena Jakovišina |  Venäjä | 1:29.38 | +3.86 |
| 25 | 43 | Kateřina Pauláthová |  Tšekki | 1:30.17 | +4.65 |
| 26 | 40 | Macarena Simari Birkner |  Argentiina | 1:31.10 | +5.58 |
| 27 | 50 | Bohdana Matsotska |  Ukraina | 1:31.58 | +6.06 |
| 28 | 47 | Anna Berecz |  Unkari | 1:33.07 | +7.55 |
| 29 | 45 | Helga María Vilhjálmsdóttir |  Islanti | 1:33.42 | +7.90 |
| 30 | 44 | Ania Monica Caill |  Romania | 1:33.73 | +8.21 |
| 31 | 49 | Agnese Āboltiņa |  Latvia | 1:36.10 | +10.58 |
| 32  | 1 | Carolina Ruiz Castillo |  Espanja | DNF |  |
| 32  | 3 | Daniela Merighetti |  Italia | DNF |  |
| 32  | 4 | Jessica Lindell-Vikarby |  Ruotsi | DNF |  |
| 32  | 5 | Marie-Michèle Gagnon |  Kanada | DNF |  |
| 32  | 6 | Marie Jay Marchand-Arvier |  Ranska | DNF |  |
| 32  | 7 | Laurenne Ross |  Yhdysvallat | DNF |  |
| 32  | 8 | Kajsa Kling |  Ruotsi | DNF |  |
| 32  | 11 | Dominique Gisin |  Sveitsi | DNF |  |
| 32  | 21 | Elisabeth Görgl |  Itävalta | DNF |  |
| 32  | 25 | Larisa Yurkiw |  Kanada | DNF |  |
| 32  | 26 | Francesca Marsaglia |  Italia | DNF |  |
| 32  | 36 | Marija Bedarjova |  Venäjä | DNF |  |
| 32  | 37 | Karolina Chrapek |  Puola | DNF |  |
| 32  | 38 | Greta Small |  Australia | DNF |  |
| 32  | 29 | Stacey Cook |  Yhdysvallat | DNF |  |
| 32  | 41 | Maryna Gąsienica-Daniel |  Puola | DNF |  |
| 32  | 46 | Marija Škanova |  Valko-Venäjä | DNF |  |
| 32  | 48 | Kristína Saalová |  Slovakia | DNF |  |
| 33  | 17 | Tina Weirather |  Liechtenstein | DNS |  |
Anna Bertills

Anna Katarina Mikaela Bertills (s. 4. lokakuuta 1979 Vöyri) on suomalainen poliitikko. Hänen puolueensa on Suomen ruotsalainen kansanpuolue (RKP).
Bertills oli kesäkuusta 2008 kesäkuuhun 2010 yksi puolueensa kolmesta varapuheenjohtajasta. Hän ei ollut ehdolla kolmannelle varapuheenjohtajakaudelle puoluekokouksessa 2010. Hän on toiminut myös RKP:n Vöyri-Maksamaan paikallisosaston puheenjohtajana vuosina 2007–2009 ja puolueensa nuorisojärjestön Svensk Ungdomin puheenjohtajana toukokuusta 2005 toukokuuhun 2007. Bertills on ollut RKP:n ehdokkaana neljissä vaaleissa. Kunnallisvaaleissa 2012 hänet valittiin Vaasan kaupunginvaltuuston jäseneksi. Kunnallisvaaleissa 2004 hän jäi Turussa kolmannelle varasijalle. Hän oli ehdolla myös eduskuntavaaleissa 2007, joissa sai 1 393 ääntä Vaasan vaalipiirissä, ja europarlamenttivaaleissa 2009, joissa sai 6 000 ääntä, kuudenneksi eniten puolueensa ehdokkaista. Suurin osa hänen eurovaaleissa saamistaan äänistä, 4 447, tuli Vaasan vaalipiirin alueelta.
Bertills on koulutukseltaan valtiotieteiden maisteri, joksi valmistui Åbo Akademista vuonna 2002, pääaineenaan kansainvälinen politiikka. Ylioppilaaksi hän kirjoitti vuonna 1998 Vöyrin yhteislukiosta (ruots. Vörå samgymnasium). Tammikuusta 2004 lokakuuhun 2005 Bertills työskenteli Jan-Erik Enestamin, joka oli tuolloin ympäristöministeri, eduskunta-avustajana ja marraskuusta 2008 kesäkuuhun 2009 hän oli kulttuuri- ja urheiluministeri Stefan Wallinin erityisavustaja. Maaliskuussa 2007 hän aloitti liikuntajärjestö Finlands Svenska Idrottin koulutus- ja tiedotusyksikön päällikkönä, josta tehtävästä jäi virkavapaalle marraskuussa 2008. 2010 - 2018 Bertills toimi Folkhälsan Utbildning Ab:n toimitusjohtajana. Elokuussa 2018 Bertills perusti yhdessä Linn Jungin kanssa viestintätoimisto Bertills & Jung
Bertills on naimisissa ekonomi Andreas Backin kanssa. Heillä on 4 lasta
Aiheesta muualla

Anna Bertillsin verkkosivut
Ajan herrat

Ajan herrat, joskus Aikavaltiaat, (englanniksi Time Lords) ovat kuvitteellinen laji kulttitieteissarjassa Doctor Who. Ajan herrat ovat kotoisin Gallifrey-planeetalta. Sarjan päähenkilö Tohtori (the Doctor) on itsekin Ajan herra, joka varasti heiltä TARDIS-aluksen ja käyttää sitä matkatakseen halki ajan ja avaruuden.
Tohtori luuli pitkään tuhonneensa oman rotunsa suuressa aikasodassa, ennen kuin hän sai tietää, että Gallifrey ja Ajan herrat paitsi Tohtori jäivätkin vain jumiin universumin laitamille.
Uudistuminen

Ajan herrat pystyvät ”uudistumaan”, jolloin heidän kuolemaisillaan oleva kehonsa muuttuu täysin uudeksi. Tämä juontaa juurensa sarjan ensimmäisiin tuotantokausiin, kun Tohtorin ensimmäinen näyttelijä joutui poistumaan sarjasta ja näyttelijän vaihdokselle haluttiin juonellinen selitys. Uudistumisen myötä Ajan herran käytös ja pukeutuminen saattaa muuttua, mutta muistot ja päämäärät pysyvät kuitenkin samana.
Yksittäinen Ajan herra kykenee udistumaan vain 13 kertaa. Uusia uudistumissyklejä voidaan kuitenkin myöntää erityistapauksissa, kuten Tohtorille tehtiin vuoden 2013 joulujaksossa.
Sarjassa esiintyviä Ajan herroja > Tohtori (engl. The Doctor)

Tohtori on omalaatuinen aikamatkailija, joka varasti Gallifreyltä TARDIS-aikakoneen ja karkasi lapsenlapsensa Susanin kanssa etsien seikkailuja pitkin aikaa ja avaruutta vaihtelevien matkakumppaniensa kanssa. Hän usein päätyy pelastamaan maailmoja ja universumeja vihollisilta ja tuhoilta matkoillaan. Joissain osissa aikaa ja avaruutta Tohtori on jäänyt legendaksi.
Tohtorin roolissa on nähty useita näyttelijöitä, muun muassa William Hartnell, Patrick Troughton, Jon Pertwee, Tom Baker, Peter Davison, Colin Baker, Sylvester McCoy, Paul McGann, Christopher Eccleston, David Tennant, Matt Smith, Peter Capaldi, Jodie Whittaker, Ncuti Gatwa, John Hurt, Jo Martin, Peter Cushing ja Richard E. Grant.
Sarjassa esiintyviä Ajan herroja > Mestari (engl.  The Master)

Mestari oli Tohtorin lapsuudenystävä ja sittemmin arkkivihollinen. Mestari on luonteeltaan arvaamaton. Hän kylvää ympärilleen kaaosta ja tuhoa. Hänellä on pakkomielle Tohtorista ja hän pyrkii toimissaan tuhoamaan Tohtorin ja aiheuttamaan tälle harmia.
Mestaria ovat näytelleet muun muassa Roger Delgado, Peter Pratt, Anthony Ainsley, Eric Roberts, Derek Jacobi, John Simm, Michelle Gomez, Sacha Dhawan, Geoffrey Beevers ja Alex Macqueen.
Sarjassa esiintyviä Ajan herroja > Romana/Romanadvoratrelundar

Romana oli saanut tehtäväkseen auttaa Tom Bakerin näyttelemää Tohtoria etsimään Ajan Avainta. Hän liittyi Tohtorin seuraan TARDIS:iin toimeksiannon ajaksi. Tehtävän aikana hän ystävystyi Tohtorin kanssa, ja liittyi tämän matkakumppaniksi. Myöhemmin Romana jättää Tohtorin auttaakseen orjuutettua Tharil-yhdyskuntaa pakenemaan tasku-universumista. Tämän jälkeen Romana nousee Gallifreyn presidentiksi.
Romanaa on näytellyt Mary Tamm, Lalla Ward ja Juliet Landau.
Sarjassa esiintyviä Ajan herroja > Rassilon

Rassilon oli yksi Ajan herra -yhdyskunnan perustajista. Yhdyskunnassa Rassilon on eräänlainen legenda ja häntä on kutsuttu “ensimmäiseksi Ajan herraksi” ja ”Gallifreyn historian mahtavimmaksi olennoksi”. Jotkut Ajan herrat pitävät Rassilonia kuitenkin tyrannina. Fyysisen kuolemansa jälkeen Rassilon herätettiin henkiin Suuren Aikasodan aikana. Hänen oli määrä johtaa jälkeläisiään sodassa Dalekeja vastaan. Hän aikoi luoda niin vahvan paradoksin, että kaikki elämä universumista tuhoutuisi ja ajan herrat nousisivat korkeamman tietoisuuden tasolle. Moni tärkeä artefakti Gallifreyssä on nimetty Rassilonin mukaan.
Rassilonia ovat näytelleet muun muassa Richard Matthews ja Timothy Dalton.
Sarjassa esiintyviä Ajan herroja > Omega

Omega oli yksi Ajan herrojen yhdyskunnan perustajista. Hän keksi Gallifreyn asukkaille keinon aikamatkustukseen. Omega loi supernovan, joka antaa voimaa yhdyskunnalle. Sama supernova myös tappoi hänet. Hän on jumissa itse luomassaan antimateriauniversumissa, jota pitää yllä vain hänen oma tahdonvoimansa. Mustan aukon singulariteetin vaikutukset ovat tuhonneet Omegan fyysisen olemuksen kokonaan. Hän myös itse pysyy olemassa vain oman ajatuksensa voimalla. Omega on katkera kohtalostaan ja vaatii kostoa niille, jotka hänet on hylännyt antimateriauniversumiin. Vuodet yksinäisyydessä on ajanut Omegan hulluksi.
Omegaa ovat näytelleet Stephen Thorne ja Ian Collier.
Sarjassa esiintyviä Ajan herroja > Borusa

Borusa toimi Tohtorin tuutorina akatemiassa. Myöhemmin hän kohosi Gallifreyn presidentiksi. Borusa on luonteeltaan hyvin itsepäinen. Hän ei anna helposti periksi asioissa. Jonkin aikaa toimiessaan presidenttinä, Borusa päättää, että hän ei halua kuolla asemassaan. Hän haluaa elää ja johtaa Gallifreytä ikuisesti. Borusa saa selville, että Rassilon on aiemmin keksinyt ikuisen elämän salaisuuden. Hän päättää ottaa kyseisen kyvyn haltuunsa. Löydettyään Rassilonin piilotetun hautakammion, Rassilonin henki ilmestyy hänelle. Borusa vaatii Rassilonilta ikuisen elämän lahjaa. Rassilon kertoo, että hänen täytyy vain ottaa sormus Rassilonin ruumiin sormesta ja laittaa se omaan sormeensa. Borusan laitettua sormus sormeensa, hän muuttuu kivipatsaaksi kolmen muun ikuista elämää havitelleen ihmisen kanssa. Hänelle selviää, että hän oli ymmärtänyt ikuisen elämän käsityksen väärin ja jää kivipatsaaksi Rassilonin hautakammioon Rassilonin sormuksen palautuessa omalle paikalleen.
Borusaa ovat näytelleet John Arnatt, Angus Mackay, Leonard Sachs ja Philip Latham.
Sarjassa esiintyviä Ajan herroja > Rani (engl.  The Rani)

Rani on syntynyt samana vuonna Tohtorin kanssa. Hän tunsi Tohtorin, sekä Mestarin lapsena. Hänet karkotettiin Gallifreyltä onnettomuuden seurauksena, jossa hän lisäsi laboratoriohiirien kasvuvauhtia. Suurikokoiset hiiret aiheuttivat tuhoa kaupungissa syöden Gallifreyn presidentin kissan ja vahingoittaen presidenttiä itseään. Rani lyöttäytyi yhteen Mestarin kanssa, joille Tohtori on yhteinen vihollinen. Rani on hyvin älykäs, mutta tunteeton neurokemisti.
Rania on näytellyt Kate O’Mara.
Antiikkiliike

Venetsialainen antiikkiliike (2005)
Antiikkiliike on antiikkiesineiden osto- ja myyntiliike. Tyypillisesti nämä liikkeet ostavat asiakkailta, kuolinpesiltä, yhteisöiltä, ynnä muilta hyväkuntoista ja käyttökelpoista tavaraa ja myyvät sitä eteenpäin. Osto- ja myyntiliikkeistä, etenkin antikvaarisista kirjakaupoista eli antikvariaateista, käytetään puhekielessä usein ilmaisua ”divari” (sanasta diverssikauppa eli sekalaisten tavarain kauppa). Aiemmin käytettiin myös ilmausta ”vanhain tavarain kauppa”.
Osto- ja myyntiliikkeiden toiminta eroaa keskitetystä kirpputoritoiminnasta siten, että kirpputorilla ihmiset asettavat omat tavaransa itse esille ja saavat henkilökunnan keräämät eri asiakkailta saadut maksut. Osto- ja myyntiliike puolestaan ostaa tavarat myyjältä ja myy ne sitten omaan laskuunsa voitolla eteenpäin.
Osto- ja myyntiliikkeet saattavat erikoistua johonkin tiettyyn myyntiartikkeliin. Yleisiä tällaisia liikkeitä ovat antikvariaatit, joissa on myynnissä kirjoja ja lehtiä, joista osa saattaa olla hyvinkin uusia ja vain kerran luettuja. Osa myyntiartikkeleista taas saattaa olla hyvinkin harvinaisia.
Ace

Ace tai ACE voi tarkoittaa seuraavia:
Henkilöitä > Ace sukunimenä

Goodman Ace (1899–1982), yhdysvaltalainen näyttelijä, radio- ja televisiokäsikirjoittaja
Jane Ace (1900–1974), yhdysvaltalainen näyttelijä
Henkilöitä > Ace taiteilijanimenä

Johnny Ace, oik. John Marshall Alexander, Jr (1929-1954), yhdysvaltalainen rhythm and blues -laulaja
Ace Bailey, oik. Irvine Wallace Bailey (1903–1992), kanadalainen jääkiekkoilija
Ace Frehley, oik. Paul Daniel Frehley (s. 1951), yhdysvaltalainen kitaristi
Ace Hood, oik. Antoine McColister (s. 1988), yhdysvaltalainen rap-artisti
Ace Parker, oik. Clarence Parker (1912–2013), yhdysvaltalainen amerikkalaisen jalkapallon pelaaja ja baseballpelaaja
Ace Wilder, oik. Alice Kristina Ingrid Gernandt (s. 1982), ruotsalainen laulaja-lauluntekijä
Ace Young, oik. Brett Asa Young (s. 1980), yhdysvaltalainen laulaja ja lauluntekijä
Henkilöitä > Kuvitteellisia henkilöitä

Portgas D. Ace,yksi japanilaisen manga- ja animesarjan keskushenkilöistä
Ace Eli, lentäjä elokuvassa Ace Eli and Rodger of the Skies
Ace Ventura, samannimisen elokuvasarjan päähenkilö
Yhtiöitä

ACE, yhdysvaltalainen moottoripyörävalmistaja
Ace Pelit, Suomessa vuosina 1987–1994 toiminut roolipelejä julkaiseva yhtiö
Ace Revolutions, suomalainen musiikki- ja tapahtumatuotantoyhtiö
Musiikkialbumeja

Ace, Desperadon albumi vuodelta 2006
Ace, Scooterin albumi vuodelta 2016
Pelejä

Ace Combat, ilmataistelupelisarja, johon kuuluvat myös
Ace Combat 2
Ace Combat Zero: The Belkan War
ACE Online (Air Combat Extreme), online-moninpeli
Muita merkityksiä

Advanced Composition Explorer, NASA:n Aurinkoa tutkiva avaruusluotain
Automatic Computing Engine (ACE), Alan Turingin suunnittelema tietokone
Ace Baby Ace, pienoislentokone
ACE-geeni, Angiotensiinikonvertaasin tuotantoa ohjaava geeni
ACE-estäjät, angiotensiinikonvertaasin estäjät, lääkeaineita
ACE, AC Estudiantes, Tampereen teknillisen yliopiston futsal-joukkue
Ace Ventura, elokuvasarja
HMS Ace, Britannian kuninkaallisen laivaston sukellusvene
ACE Awards, televisiopalkinto
ACE, tiedostomuoto
ACE, tietotekniikkalehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ace”, voi hakea sivunnimihaulla, laajalla sivunnimihaulla tai tekstihaulla.
Alppihiihto talviolympialaisissa 2014 – naisten alppiyhdistetty

| Naisten alppiyhdistetty |
| --- | --- |
Kisapaikka:  Roza Hutor
Kilpailupäivä(t):  10. helmikuuta 2014
Kilpailijoita:  36
Mitalistit
–  Kultaa:   Maria Höfl-Riesch (GER)
–  Hopeaa:   Nicole Hosp (AUT)
–  Pronssia:   Julia Mancuso (USA)
| Alppihiihto olympialaisissa 2014   |
| --- | --- | --- | --- | --- | --- |
| Alppiyhdistetty |  | Miehet |  | Naiset |  |
| Pujottelu |  | Miehet |  | Naiset |  |
| Supersuurpujottelu |  | Miehet |  | Naiset |  |
| Suurpujottelu |  | Miehet |  | Naiset |  |
| Syöksylasku |  | Miehet |  | Naiset |  |
Naisten alppiyhdistetty talviolympialaisissa 2014 käytiin 10. helmikuuta Roza Hutorin laskettelukeskuksessa. Kilpailun voittoon laski Saksan Maria Höfl-Riesch ennen Itävallan Nicole Hospia ja Yhdysvaltojen Julia Mancusoa. Alppiyhdistetty oli olympialaisissa ensimmäinen naisten alppilaji.
Höfl-Riesch oli lajin hallitseva olympiavoittaja Vancouverista vuodelta 2010. Samoissa kisoissa hän oli voittanut myös pujottelusta kultaa. Syöksylaskun jälkeen kilpailua johti Yhdysvaltojen Mancuso ennen Sveitsin Lara Gutia ja Höefl-Rieschiä, mutta pujotteluosuudella saksalainen ohitti molemmat.
Kyseessä oli toinen kerta peräkkäin, kun sama nainen voittaa peräkkäisissä olympialaisissa alppiyhdistetyn: vuosina 2002 ja 2006 alppiyhdistetyn olympiakultaa juhli kroatti Janica Kostelić.
Lähtökohdat kilpailuun

Alppiyhdistetyn syösylasku käynnistyi klo 08:00 ja pujottelu klo 12:00 paikallista aikaa.
Naisten alppiyhdistetty järjestettiin tässä muodossa nyt noista kertaa olympialaisissa (syöksylasku ja yksi pujottelukierros). Alppiyhdistetyssä oltiin edellisen kolmen vuoden aikana kilpailtu vain seitsemän kertaa maailmancupissa. Näistä kisoista sloveeni Tina Maze oli voittanut kolme, yhdysvaltalainen Lindsey Vonn kaksi ja saksalainen Höfl-Riesch kaksi Lajin hallitseva maailmanmestari vuodelta 2013 oli Höfl-Riesch.
Kisaan suurimpina ennakkosuosikkeina lähtivät Maze ja Höfl-Riesch. Vonn ei pystynyt osallistumaan kilpailuun loukkaantumisen johdosta.
Anthony Smith

| Anthony Smith |
| --- | --- |

Euroopan parlamentin jäsen
 16.7.2024–  
Ryhmä:  GUE/NGL-ryhmä
Henkilötiedot
Syntynyt: 3. huhtikuuta 1975 (ikä 49) Soissons, Ranska
Kansalaisuus:  ranskalainen
Tiedot
Puolue:  Alistumaton Ranska
Anthony Smith (s. 3. huhtikuuta 1975 Soissons, Ranska) on ranskalainen vasemmistopoliitikko. Smith edustaa  Alistumaton Ranska-puoluetta. Smith on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa vasemmistoryhmää.
Aiheesta muualla

Anthony Smith Euroopan parlamentin jäsenet. Euroopan parlamentti.
Bandyliigakausi 1996–1997

| Bandyliiga 1996–1997 |
| --- | --- |
Joukkueiden määrä:  11
Mestari:  Botnia
Toinen sija:  ToPV
Kolmas sija:  WP-35
Paras maalintekijä:  Jari Vaattovaara, ToPV (21)
  ← 1996 :  1998 → 
Jääpallon Bandyliiga kaudella 1996-1997 pelattiin kahdessa vaiheessa. Ensin pelattiin yksinkertainen alkusarja, jonka jälkeen kahdeksan parasta joukkuetta pelasivat kaksinkertaisen valioliigan, jossa joukkueiden runkosarjan keskinäisten ottelujen tulokset jäivät voimaan. Loput joukkueet pelasivat bandyliigan jatkosarjassa, jossa pelasi lisäksi 1.divisioonan parhaat joukkueet. Valioliigan kuusi parasta ja jatkosarjan kaksi parasta selviytyivät pudotuspeleihin. Sarjasysteemi mahdollisti sen, että teoriassa 1.divisioonan seurakin saattoi voittaa mestaruuden.
Liiga pelattiin 11 joukkueen kesken, edellisen kauden liigajoukkueista puuttui PaSa Bandy. Bandyliigan runkosarjaa hallitsivat Suomen jääpallon huipulle nousseet joukkueet, ToPV oli ykkönen ja Narukerä kakkonen. ToPV:n menestystä ei enää voinut pitää yllätyksenä, se lähtikin kauteen yhtenä mestarisuosikkina. Valioliigassa Botnia kuitenkin ohitti molemmat joukkueet ja sijoittui ykköseksi. Sarjan kärkinelikko Botnia, ToPV, WP-35 ja Narukerä erottuivat sarjassa selkeästi muista, ja kaikki neljä selviytyivät myös välieriin selvillä voitoilla puolivälierävastustajistaan.
Välierät muotoutuivat jännittäviksi. Edelliskauden finalistit WP-35 ja ToPV kisasivat toisesta finaalipaikasta. Kaikki ottelut päättyivät kotivoittoihin, joten ToPV eteni finaaliin voitoin 2-1. Toisessa välieräparissa Botnian ja Narukerän kesken päädyttiin myös kotivoittoihin kahdessa ensimmäisessä ottelussa. Kolmannessa ratkaisevassa ottelussa ratkaisu haettiin jatkoajalta asti, Botnia meni lopulta 5-3 voitollaan finaaliin, ja ensimmäistä kertaa mitalipeleihin selvinnyt Narukerä jäi pronssiotteluun.
Pronssiottelussa WP-35 otti pronssit 3-1 voitolla. Loppuottelu Botnian ja ToPV:n kesken muotoutui jännittäväksi. Botnia oli parempi maalein 4-3, ja jätti torniolaiset hopealle.
Bandyliigan jatkosarjassa 1.divisioonan seura Kulosaaren Vesta osoitti olevansa liigatasoa, ja nousi ensimmäistä kertaa historiansa aikana ylimmälle sarjatasolle. Jatkosarjassa Vesta jäi vain maalieron perusteella ulos puolivälieristä.
Runkosarja

| Joukkue | O | V | T | H | Maalit | P |
| --- | --- | --- | --- | --- | --- | --- |
| Tornion Palloveikot | 10 | 8 | 1 | 1 | 57-28 | 17 |
| Porin Narukerä | 10 | 7 | 1 | 2 | 62-27 | 15 |
| Botnia-69, Helsinki | 10 | 6 | 1 | 3 | 54-30 | 13 |
| Porvoon Akilles | 10 | 5 | 2 | 3 | 45-48 | 12 |
| Warkauden Pallo -35 | 10 | 5 | 1 | 4 | 52-37 | 11 |
| Oulun Luistinseura | 10 | 4 | 2 | 4 | 38-45 | 10 |
| Helsingin IFK | 10 | 4 | 2 | 4 | 41-35 | 10 |
| Veitsiluodon Vastus | 10 | 4 | 1 | 5 | 24-41 | 9 |
| Lappeenrannan Veiterä | 10 | 4 | 1 | 5 | 51-58 | 9 |
| Oulun Palloseura | 10 | 2 | 0 | 8 | 23-63 | 4 |
| Jyväskylän Seudun Palloseura | 10 | 0 | 0 | 10 | 20-57 | 0 |
Kahdeksan parasta valioliigaan, kolme heikointa jatkosarjaan.
Jatkosarjat > Valioliiga

| Joukkue | O | V | T | H | Maalit | P |
| --- | --- | --- | --- | --- | --- | --- |
| Botnia-69, Helsinki | 21 | 15 | 2 | 4 | 134-69 | 32 |
| Tornion Palloveikot | 21 | 14 | 3 | 4 | 123-82 | 31 |
| Warkauden Pallo -35 | 21 | 14 | 1 | 6 | 127-81 | 29 |
| Porin Narukerä | 21 | 10 | 3 | 8 | 101-71 | 23 |
| Oulun Luistinseura | 21 | 7 | 2 | 12 | 70-114 | 16 |
| Helsingin IFK | 21 | 6 | 3 | 12 | 74-86 | 15 |
| Veitsiluodon Vastus | 21 | 6 | 2 | 13 | 61-109 | 14 |
| Porvoon Akilles | 21 | 3 | 2 | 16 | 59-140 | 8 |
Kuusi parasta puolivälieriin.
Jatkosarjat > Bandyliigan jatkosarja

| Joukkue | O | V | T | H | Maalit | P |
| --- | --- | --- | --- | --- | --- | --- |
| Lappeenrannan Veiterä | 10 | 8 | 1 | 1 | 103-40 | 17 |
| Oulun Palloseura | 10 | 6 | 1 | 3 | 66-30 | 13 |
| Kulosaaren Vesta | 10 | 6 | 1 | 3 | 54-35 | 13 |
| Jyväskylän Seudun Palloseura | 10 | 5 | 1 | 4 | 62-43 | 11 |
| Mikkelin Kampparit | 10 | 3 | 0 | 7 | 38-77 | 6 |
| Kellon Lyönti | 10 | 0 | 0 | 10 | 18-116 | 0 |
Kaksi parasta puolivälieriin.
Puolivälierät

| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 |
| --- | --- | --- | --- | --- | --- |
| Botnia | 2-0 | Oulun Palloseura | 7-0 | 8-3 | - |
| Warkauden Pallo -35 | 2-0 | Helsingin IFK | 6-1 | 6-1 | - |
| Porin Narukerä | 2-0 | Oulun Luistinseura | 11-2 | 4-2 | - |
| Tornion Palloveikot | 2-0 | Lappeenrannan Veiterä | 5-3 | 11-2 | - |
Välierät

| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 |
| --- | --- | --- | --- | --- | --- |
| Botnia | 2-1 | Porin Narukerä | 4-6 | 5-1 | 5-3 ja. |
| Tornion Palloveikot | 2-1 | Warkauden Pallo -35 | 4-6 | 7-3 | 4-2 |
Pronssiottelu

| Joukkue #1 | Tulos | Joukkue #2 |
| --- | --- | --- |
| Warkauden Pallo -35 | 3–2 | Porin Narukerä |
Loppuottelu

Lauantaina 15. maaliskuuta klo 12.00 Helsinki, Oulunkylä.
| Joukkue #1 | Tulos | Joukkue #2 |
| --- | --- | --- |
| Botnia | 4–3 | Tornion Palloveikot |
Lopulliset sijoitukset

| Sija | Joukkue |
| --- | --- |
1.: Botnia-69
2.: Tornion Palloveikot
3.: Warkauden Pallo -35
4.: Porin Narukerä
Pistepörssin voitti WP-35:n Sami Laakkonen.
Suomen mestarit

Botnia-69: Ron Johnsson, Tomi Lehto, Jukka Korhonen, Iivo Wegelius, Tero Kumela, Timo Partanen, Petri Parviainen, Tuukka Tieksola, Jukka-Pekka Anttinen, Mikko Hiltunen, Marko Priitsku, Jukka Vauhkonen, Jari Hattunen, Jani Kaukolehto, Petri Laakso, Pauli Tammela, Teemu Hankala, Stefan Kämpe, Olli Snellman ja Tapio Tarvainen. Valmentaja: Pertti Koponen.
Anita Gradin

| Anita Gradin |
| --- | --- |

EU:n poliisiyhteistyöstä vastaava komissaari
 1995–1999  
Ruotsin ulkomaankauppaministeri
 Ingvar Carlssonin I ja II hallitus 1986–1991  
Ruotsin maahanmuutto- ja tasa-arvoministeri
 Olof Palmen II ja Ingvar Carlssonin I hallitus 1982–1986  
Kansanedustaja
 1968–1992  
Henkilötiedot
Syntynyt: 1933
Kuollut: 2022 (88 vuotta)
Kansalaisuus:  ruotsalainen
Ammatti:  poliitikko, toimittaja
Tiedot
Puolue:  Sosiaalidemokraatit
Anita Gradin (1933–2022) oli ruotsalainen sosiaalidemokraattinen poliitikko. Hän oli valtiopäiväedustaja vuosina 1968–1992, Ruotsin maahanmuutto- ja tasa-arvoministeri 1982–1986 ja ulkomaankauppaministeri 1986–1991. Vuosina 1995–1999 hän toimi Euroopan unionin poliisiyhteistyöstä vastaavana komissaarina. Gradin oli myös Ruotsin suurlähettiläs Itävallassa ja Sloveniassa vuosina 1992–1994.
Gradin kuoli 88-vuotiaana keväällä 2022.
Aiheesta muualla

Anita Gradin Ruotsin valtiopäivien verkkosivuilla (ruotsiksi)
Anita Hietalahti

Anita Kaarina Hietalahti (s. 17. helmikuuta 1977 Lahti) on suomalainen kiekonheittäjä. Hän edustaa Joensuun Katajaa ja hänen valmentajansa on Tero Laakso.
Hietalahti on voittanut aikuisten sarjassa neljä ulkoratojen Suomen mestaruutta. Hän heitti ennätyksensä 57,90 Helsingborgissa heinäkuussa 2004.